అదే మా లక్ష్యం.. ప్రధాని న రేంద్ర మోదీ వెల్లడి‘ఉడాన్’ తొలి విమాన సర్వీసులు ప్రారంభంజుబర్హట్టి (సిమ్లా): రబ్బరు చెప్పులు సామాన్యులు సైతం విమానాల్లో ప్రయాణించాలన్నదే మా లక్ష్యమని ప్రధాని నరేంద్ర మోదీ స్పష్టం చేశారు. ఇందులో భాగంగానే అందుబాటు ధరల్లో విమానయానం చేసే అవకాశాన్ని కల్పిస్తున్నట్టు చెప్పారు. గురువారం ఇక్కడి విమానాశ్రయంలో ఆయన ఉడాన్ పథకం కింద తొలి విమాన సర్వీసులను లాంఛనంగా ప్రారంభించారు. సిమ్లా-ఢిల్లీ మధ్య ఎయిర్ ఇండియా అనుబంధ సంస్థ అలియన్స్ ఎయిర్ విమాన సర్వీసును ప్రధాని జెండా ఊపి ప్రారంభించారు. ఈ రూట్లో 42 సీట్లు కలిగిన ఎటిఆర్ విమానాన్ని ఈ సంస్థ నడుపుతోంది. అదే విధంగా కడప-హైదరాబాద్, నాందే డ్-హైదరాబాద్ మధ్య విమాన సర్వీసులను వీడియో కాన్ఫరెన్స్ ద్వారా ప్రధాని ప్రారంభించారు. ఉడే దేశ్ కా ఆమ్ నాగరిక్ (ఉడాన్) ద్వారా ప్రాంతీయ కనెక్టివిటీ మరింతగా పెరుగుతుందని ప్రధాని పేర్కొన్నారు. వృద్ధి రేటుకు విమాన కనెక్టివిటీ ఇంజన్లాంటిదని, దీన్ని మరింతగా పెంపొందించాల్సిన అవసరం ఉందని చెప్పారు. విమానయానం అనేది ‘రాజా-మహారాజా’, ఉన్నత స్థాయి వర్గాల వారికే పరిమితం అని భావిస్తుండేవారని, ఎయిర్ ఇండియా మస్కట్ కూడా మహారాజానే అని ప్రధాని పేర్కొన్నారు. అటల్ బిహారీ వాజ్పేయి ప్రధానిగా ఉన్నప్పుడు పౌర విమానయాన శాఖ మంత్రిగా ఉన్న రాజీవ్ ప్రతాప్ రూడీ దృష్టికి ఈ విషయాన్ని తీసుకువెళ్లిన ట్టు ఆయన గుర్తు చేశారు. ప్రముఖ కార్టూనిస్ట్ ఆర్కె లక్ష్మణ్ గీసిన కామన్ మ్యాన్ ఎయిర్లైన్ మస్కట్ కావాలన్నారు. కనెక్టివిటీ పెరగడం వల్ల యువతను ఎన్నో అవకాశాలు లభిస్తాయని, ఇలాంటి వారు భారత ముఖ చిత్రాన్ని మార్చివేయగలరని అన్నారు. గత 70 ఏళ్లకాలంలో విమానయాన విధానం సక్రమంగా లేకపోవడం వల్ల రెండో ప్రపంచయుద్ధ కాలం నాడు నిర్మించిన విమానాశ్రయాలు వృధాగా పడి ఉన్నాయని ప్రధాని పేర్కొన్నారు. ఇలాంటి విమానాశ్రయాలు మళ్లీ వినియోగంలోకి వస్తాయని, వీటిలో 30 విమానాశ్రయాలు వాణిజ్య పరంగా సర్వీసులను ప్రారంభిస్తాయని చెప్పారు. ఉడాన్ పథకం కింద విమాన టికెట్ ధరలపై పరిమితి ఉందని, ఈ ధర టాక్సీ ధరకన్నా తక్కువని ప్రధాని తెలిపారు. విమాన ప్రయాణం వల్ల గంట ప్రయాణం కూడా నిమిషాల్లో పూర్తవుతుందని చెప్పారు. ‘‘ఢిల్లీ-సిమ్లా ప్రయాణం టాక్సీ ప్రయాణం కన్నా చవ క. టాక్సీ ప్రయాణిస్తే కనీసం తొమ్మిది గంటలు అవుతుంది. కిలోమీటర్కు 10 రూపాయలు చెల్లించాల్సి ఉంటుంది. ఈ రూట్లో విమాన ప్రయాణం చేస్తే కిలో మీటర్కు 6-7 రూపాయలవుతుంది. అంతేకాకుండా ఎంతో సమయం ఆదా అవుతుంది’’ అని ప్రధాని పేర్కొన్నారు. ప్రాంతీయ కనెక్టివిటీ ద్వారా ద్వితీయ, తృతీయ శ్రేణి పట్టణాల్లో వృద్ధికి అవకాశం ఏర్పడుతుందని, ఇవే వృద్ధికి ఇంజన్లుగా మారుతున్నాయని ఆయన చెప్పారు. ముంబై-నాందేడ్ మధ్య తదుపరి విమాన సర్వీసులు ప్రారంభం అవుతాయని ప్రధాని తెలిపారు. కార్యక్రమంలో భాగంగా ఆన్లైన్ ద్వారా బిలా్సపూర్లో ఏర్పాటు చేసే హైడ్రో ఇంజనీరింగ్ కళాశాలకు శంకుస్థాపన చేశారు. ఉడాన్ కింద గంట విమాన ప్రయాణానికి టికెట్ ధరను 2,500 రూపాయలుగా నిర్ణయించిన విషయం తెలిసిందే. హైదరాబాద్ కేంద్రంగా ఉన్న ట్రూజెట్తోపాటు ఐదు విమానయాన కంపెనీలు ఉడాన్లో భాగంగా 128 రూట్లలో విమాన సర్వీసులు నడిపించనున్నాయి.
adhe maa lakshyam.. pradhaani na rendra modii velladi‘udan’ toli vimana sarveesulu praarambhanjubarhtatti (simla): rabbaru cheppulu saamaanyulu saitam vimaanaallo prayaaninchaalannade maa lakshyamani pradhaani narendra modii spashtam chesaru. indulo bhagamgane andubaatu dharallo vimanayanam chese avakaasaanni kalpistunnattu cheppaaru. guruvaram ikkadi vimaanaasrayamlo aayana udan pathakam kinda toli vimana sarveesulanu laanchanamgaa praarambhinchaaru. simla-dhilli madhya air india anubandha samstha alians air vimana sarveesunu pradhaani jenda oopi praarambhinchaaru. ee rootlo 42 seetlu kaligina atr vimaanaanni ee samstha naduputondi. adhe vidhamgaa kadapa-hyderabad, nande d-hyderabad madhya vimana sarveesulanu veedio conferens dwara pradhaani praarambhinchaaru. ude desh kaa aam nagarik (udan) dwara praantiiya connectivity marintagaa perugutundani pradhaani perkonnaru. vruddhi retuku vimana connectivity injanlaantidani, deenni marintagaa pempondinchaalsina avasaram undani cheppaaru. vimanayanam anedi ‘raja-maharaja’, unnata sthaayi vargala vaarike parimitam ani bhaavistundevaarani, air india maskat kuudaa maharajane ani pradhaani perkonnaru. atal bihari vajpeyi pradhaanigaa unnappudu poura vimaanayaana saakha mantrigaa unna rajiv pratap roody drushtiki ee vishayaanni teesukuvellina ttu aayana gurtu chesaru. pramukha cartoonist arke lakshman geesina kaman man airline maskat kavalannaru. connectivity peragadam valla yuvatanu enno avakaasaalu labhistaayani, ilanti vaaru bhaarata mukha chitraanni maarchiveyagalarani annaru. gatha 70 ellakaalamlo vimaanayaana vidhaanam sakramamgaa lekapovadam valla rendo prapanchayuddha kaalam naadu nirminchina vimaanaasrayaalu vrudhaagaa padi unnaayani pradhaani perkonnaru. ilanti vimaanaasrayaalu malli viniyogamloki vastaayani, veetilo 30 vimaanaasrayaalu vaanijya paramgaa sarveesulanu praarambhistaayani cheppaaru. udan pathakam kinda vimana ticket dharalapai parimiti undani, ee dhara taxi dharakanna takkuvani pradhaani telipaaru. vimana prayaanam valla ganta prayaanam kuudaa nimishaallo puurtavutumdani cheppaaru. ‘‘dhilli-simla prayaanam taxi prayaanam kanna chava ka. taxi prayaaniste kaneesam tommidi gantalu avutundi. kilometerku 10 roopaayalu chellinchaalsi untundi. ee rootlo vimana prayaanam cheste kilo meetarku 6-7 roopaayalavutundi. antekakunda entho samayam aadaa avutundi’’ ani pradhaani perkonnaru. praantiiya connectivity dwara dviteeya, truteeya shreni pattanaallo vruddhiki avakaasam erpadutundani, ive vruddhiki injanlugaa maarutunnaayani aayana cheppaaru. mumbai-nanded madhya tadupari vimana sarveesulu praarambham avutaayani pradhaani telipaaru. kaaryakramamlo bhagamga anline dwara billopurlo erpaatu chese hydro injaneering kalaasaalaku sankusthaapana chesaru. udan kinda ganta vimana prayaanaaniki ticket dharanu 2,500 roopaayalugaa nirnayinchina vishayam telisinde. hyderabad kendramgaa unna troojettopatu aidu vimaanayaana companylu udaanlo bhagamga 128 rootlalo vimana sarveesulu nadipinchanunnaayi.